# TONERPATRON

## Oversigt

Du bør have et sæt tonerpatroner klar som reserve, så du straks kan udskifte en tonerpatron, når den er tom.
En tonerpatron kan udskiftes, mens maskinen kører.

### Meddelelse om udskiftning

Når toneren er ved at løbe tør, vil meddelelsen "Klar til scanning. (Forbered en ny toner.)" blive vist. Forbered en tonerpatron til udskiftning, når denne meddelelse vises.
Når mængden af toner falder yderligere, vises meddelelsen "Udskift tonerbeholder.". Udskift tonerpatronen, når denne meddelelse vises.

Hvis du fortsætter med at bruge maskinen uden at udskifte patronen, vises følgende meddelelse. Når maskinen når denne tilstand, kan der ikke udskrives, før tonerpatronen er udskiftet.

- Alt efter anvendelsesvilkår kan farven blive lysere, eller billedet kan blive utydeligt.
- Opbevar brugte tonerpatroner i en plastikpose (kasser dem ikke). Din servicetekniker indsamler brugte tonerpatroner.
- Når startskærmen eller den første skærm i kopitilstand vises, kan du ved at trykke på tasten [Startskærm] få vist den omtrentlige mængde toner, der er tilbage (vises i %).
- Når tonerpatronen er tom, mens startskærmen vises, vises meddelelsen [Ingen toner] i øverste højre hjørne af skærmen.

- Rør ikke ved tonerpåfyldningshullet.

- Ryst eller sving ikke tonerpatronen.

- Tonerpatroner må ikke komme i kontakt med ild. Toner kan spredes og forårsage forbrændinger.
- Opbevar tonerpatroner uden for små børns rækkevidde.
- Opbevares en tonerpatron på højkant, kan toneren størkne og blive ubrugelig. Opbevar altid tonerpatroner på siden.

- Hvis der anvendes en anden tonerpatron end en af SHARP anbefalet tonerpatron, kan maskinen muligvis ikke opnå fuld kvalitet og ydeevne, og der er risiko for beskadigelse af maskinen. Brug altid en tonerpatron anbefalet af SHARP.

## Betjening

1. #### Træk tonerbakken ud

   Træk langsomt tonerbakken ud, indtil den stopper.

   Hvis tastaturet er trukket ud fra betjeningspanelet, skal det sættes tilbage i betjeningspanelet. Hvis tastaturet er trukket ud, kan tonerbakken komme i kontakt med tastaturet og forårsage beskadigelse.

2. #### Fjern tonerpatronen

   Træk langsomt tonerpatronen lige op og ud.
   Trækker du hårdt i patronen, risikerer du at spilde toner.

3. #### Sæt den nye tonerpatron lige ned

   Enderne af patronen skal vende korrekt, ellers kan den ikke sættes i.

4. #### Luk tonerbakken

   Når tonerpatronen er udskiftet, finder tonerpåfyldning automatisk sted.
   Åbn ikke tonerbakken, hvis meddelelsen om udskiftning af toner ikke vises.

Til toppen