# ANVENDELSE AF TO MASKINER TIL KOPIERING PARALLELT (TANDEMKOPI)

## Oversigt

Denne funktion fordeler et kopijob ligeligt mellem to maskiner, der er tilsluttet netværket, så kopieringstiden reduceres. Tandemkopiering skal være aktiveret i [Tandemforbindelse, indstilling] i indstillingstilstand.

Mastermaskine og slavemaskine
Mastermaskinen er en maskine, der bruges til scanning af originaler og udskrivning af data. Slavemaskinen er registreret i mastermaskinen og udskriver kun data uden at scanne originaler.

- For at bruge denne funktion skal to maskiner være tilsluttet dit netværk. Du kan ikke bruge tre eller flere maskiner til tandemkopiering.
- Hvis tandemkopiering aktiveres med en funktion, der er tilgængelig i mastermaskinen, men ikke er tilgængelig i slavemaskinen, vises en meddelelse. For eksempel kan en ryghæftningsfinisher være installeret i mastermaskinen, men ikke i en slavemaskine:
  - Tandemkopi kan anvendes, når der vælges kopier uden hæftning.
  - Tandemkopi kan ikke anvendes, når der vælges kopier med hæftning.
- Hvis enten mastermaskinen eller slavemaskinen løber tør for papir, vil den maskine, der er løbet tør, standse jobbet midlertidigt, mens maskinen, der stadig har papir, vil fortsætte med jobbet. Når der lægges mere papir i den maskine, der var løbet tør, genoptages jobbet.
- Hvis du har konfigureret indstillingerne af brugergodkendelse, er tandemkopiering muligvis ikke aktiveret afhængigt af den godkendelse, der er valgt til mastermaskinen og slavemaskinen.
  - Tandemkopi er aktiveret, når brugergodkendelse er angivet på mastermaskinen.
  - Tandemkopi er deaktiveret, når brugergodkendelse er angivet på slavemaskinen men ikke på mastermaskinen.
- Hvis der fremstilles et ulige antal sæt, udføres endnu et sæt til mastermaskinen.

###### Sådan bruges Tandemkopi:

Vælg [Systemindstillinger] → [Enhedskontrol] → [Tandemforbindelse, indstilling] i "Indstillingsfunktion (administrator)"

- Information om slavemaskinens IP-adresse skal være registreret i mastermaskinen. Ved angivelse af portnummer tilrådes det at benytte standardindstillingen (50001). Undlad at ændre portnummeret, medmindre der opstår problemer med denne indstilling. Tandemindstillingen bør konfigureres af din netværksadministrator. Hvis mastermaskinen og slavemaskinen bytter roller, skal du konfigurere mastermaskinens IP-adresse på slavemaskinen. Samme portnummer kan anvendes til begge maskiner.

###### Sådan forhindres tandemtransmission eller -modtagelse:

Vælg [Systemindstillinger] → [Enhedskontrol] → [Tandemforbindelse, indstilling] i "Indstillingsfunktion (administrator)"

- Aktiver [Blokering af master maskine tilstand] for at forhindre tandemtransmission.
- Aktiver [Blokering af slave- maskine tilstand ] for at forhindre tandemmodtagelse.

## Betjening

1. #### Læg en original i og tryk på tasten [Forhåndsvis]

   Læg originalen i den automatiske dokumentfeederbakke eller på glaspladen.
   Når glaspladen bruges til at scanne flere originalsider, skal du udskifte originalen og trykke på tasten [Ekstra scanning].
   - AUTOMATISK DOKUMENTFEEDER
   - GLASPLADE

2. #### Tryk på tasten [Andet] og derefter på tasten [Tandemkopi]

   Tryk på tasten [Tilbage], når indstillingerne er valgt.

   ###### Sådan annulleres indstillingerne for tandemkopi:

   Tryk på tasten [Tandemkopi] for at fjerne markeringen.

3. #### Tryk på tasten til kopivisning for at angive antallet af kopier

   Der kan vælges op til 9999 kopier (sæt). Det angivne antal kopier deles mellem master- og slavemaskinen. Hvis antallet af kopier er ulige, vil mastermaskinen producere flere kopier end slavemaskinen.

   ###### Hvis der er valgt forkert antal kopier:

   Tryk på tasten [C] og indtast derefter det korrekte antal.

4. #### Kontrollér eksempelbilledet på eksempelskærmen

   ###### Sådan annulleres alle indstillinger:

   Tryk på tasten [CA].

5. #### Tryk på tasten [Start] for at starte kopiering

   ###### Sådan annulleres en tandemkopi:

   Tryk på tasten [STOP] på både master- og slavemaskinen.

Til toppen